PRITARTA

Kauno rajono savivaldybės administracijos direktoriaus

2019 m. vasario d.

Įsakymu Nr.

PRITARTA

Kauno r. Noreikiškių lopšelio-darželio „Ąžuolėlis“ tarybos

2019 m. sausio 3 d.

Protokolu Nr. 1

**KAUNO R. NOREIKIŠKIŲ LOPŠELIO-DARŽELIO ,,ĄŽUOLĖLIS“**

**2019–2023 METŲ STRATEGINIS PLANAS**

Akademija

2019 m.

**TURINYS**

1. ĮVADAS.........................................................................................................................2
2. MOKYKLOS PRISTATYMAS....................................................................................2
3. VIDINĖS APLINKOS ANALIZĖ.................................................................................4
4. 2014-2018 M. STRATEGINIO PLANO ĮGYVENDINIMO REZULTATAI...............7
5. 2019-2023 M. STRATEGINIO PLANO PRIORITETINĖS VEIKLOS KRYPTYS IR

REALIZAVIMO PRIEMONIŲ PLANAS ....................................................................8

1. UGDYMO (SI) PAŽANGA IR PASIEKIMAI.........................................................8

2. SVEIKATOS STIPRINIMAS: FIZIŠKAI IR EMOCIŠKAI SAUGI APLINKA.....9

3. VIETOS BENDRUOMENĖS IR SOCIALINIŲ PARTNERIŲ TELKIMAS .......11

1. STRATEGIJOS REALIZAVIMO VERTINIMAS.....................................................12

**ĮVADAS**

Kauno r. Noreikiškių lopšelio-darželio ,,Ąžuolėlis“ (toliau – Mokykla) strateginis planas parengtas vadovaujantis Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745, Geros mokyklos koncepcija, patvirtinta ŠMM įsakymu 2015 m. gruodžio 21 d. Nr. V-1308, Kauno rajono savivaldybės 2013– 2020 m. Strateginiu plėtros planu, patvirtintu Kauno rajono savivaldybės tarybos 2013 m. birželio 27 d. sprendimu Nr. TS-256, Mokyklos veiklos kokybės įsivertinimo išvadomis, kita pedagoginės, kultūrinės bei vadybinės veiklos patirtimi. Numatant veiklos perspektyvą ateinantiems penkeriems metams, atsižvelgta ir į 2017–2021 m. sveikatos stiprinimo programą „Sveikatos takeliu“, patvirtintą Mokyklos direktoriaus įsakymu 2017 m. vasario 15 d., V1-27.

Mokyklos strateginį planą parengė darbo grupė, sudaryta Mokyklos direktoriaus 2018 m. lapkričio 30 d. įsakymu Nr. V1-237 „Dėl darbo grupės sudarymo strateginiam planui 2019–2023 metams parengti“. Mokyklos vertybių, vizijos, prioritetų formavime bei atliekant SSGG analizę dalyvavo visi bendruomenės nariai. Planas parengtas vadovaujantis viešumo, partnerystės bei bendradarbiavimo principais. Strateginis planas numatytas penkerių (2019–2023 ) metų laikotarpiui.

# MOKYKLOS PRISTATYMAS

Mokykla yra Kauno rajono savivaldybės biudžetinė įstaiga, vykdanti ikimokyklinį ugdymą pagal ikimokyklinio ugdymo programą „Kelionė vaikystės vaivorykšte“, patvirtinta Kauno rajono savivaldybės tarybos 2016 m. rugpjūčio 25 d. Nr. TS-249 ir priešmokyklinį ugdymą pagal priešmokyklinio ugdymo bendrąją programą, patvirtintą švietimo ir mokslo ministro 2014 m. rugsėjo 2 d. įsakymu Nr. V-779, kuri įsigaliojo 2015 m. rugsėjo 1 d.

Mokykla įsteigta Akademijos miestelyje 1983 m. rugsėjo 30 d. ir savo veiklą pradėjo 1983 m. gruodžio 1 d. Lietuvos Respublikos Juridinių asmenų registre mokykla įregistruota 1995 m. rugsėjo 26 d.

Mokykla turi skyrių, kuris duris atvėrė 2015 m. Aleksandro Stulginskio universitetui (šiuo metu – VDU Žemės ūkio akademija) priklausančiame pastate.

Mokykloje veikia 20 ugdymo grupių, jas lanko 394 vaikai. Iš jų:

* pagrindiniame pastate (Mokyklos g. 2, Akademija ) veikia 11 grupių, iš kurių ikimokyklinio ugdymo 7 grupės, 1 mišri grupė ir 3 priešmokyklinio ugdymo grupės. Jas lanko 224 vaikai.
* skyriuje (Studentų g. 3, Akademija) veikia 9 grupės, iš kurių ikimokyklinio ugdymo 7 grupės, 1 mišri grupė ir 1 priešmokyklinio ugdymo grupė. Jas lanko 170 vaikų.

Ateinančių ugdytinių srautas per artimiausius 5 metus turėtų išlaikyti spartaus augimo tendencijas dėl didėjančio gyventojų skaičiaus.

Mokykloje teikiamos logopedo, psichologo, neformaliojo (papildomojo) ugdymo mokytojo paslaugos. Su vienu ugdytiniu, turinčiu didelius ugdymosi poreikius papildomai grupėje dirba mokytojo padėjėjas. Kiekvienais metais didėja specialiųjų ugdymosi poreikių turinčių ugdytinių skaičius. 2018 m. 72 ugdytiniai turėjo kalbos ir kalbėjimo sutrikimus, 5 – vidutinius ugdymosi poreikius ir dviem nustatyti dideli specialieji ugdymosi poreikiai. Visiems ugdytiniams turintiems specialiųjų ugdymosi poreikių teikiama reikalinga švietimo pagalba. Socialinę paramą gauna 1 ugdytinis.

Mokyklos pedagogai kartu su ugdytiniais dalyvauja: sveikatą stiprinančių mokyklų veikloje nuo 2007 m.; Tarptautinėje vaikų socialinių gebėjimų ugdymo programoje „Zipio draugai“ nuo 2017 m.; Tarptautiniame vaikų, mokinių, pedagogų ir visuomenės sveikatos priežiūros specialistų konkurse „Sveikuolių sveikuoliai“ nuo 2017 m.; Tarptautiniame vaikų ir jaunimo lietuviškos patriotinės dainos festivalyje-konkurse ”Dainuoju Lietuvai" nuo 2017 m.; Sveikos gyvensenos ugdymo programoje „Sveikatiada“ nuo 2017 m. 2012 m. tapome Lietuvos futbolo federacijos ilgalaikės vaikų masinio futbolo vystymo programos „Sugrąžinkime vaikus į stadionus“ projekto „Futboliukas“ dalyviais. Mokyklos pedagogai dalyvauja: Respublikinėje ikimokyklinių įstaigų darbuotojų asociacijoje „Sveikatos želmenėliai“ nuo 2002 m.; Lietuvos Logopedų asociacijoje nuo 2009 m.; Lietuvos kūno kultūros mokytojų asociacijoje nuo 2016 m.

Mokykloje naudojamos IT priemonės: 10 stacionarių kompiuterių, 12 nešiojamų kompiuterių, 2 vaizdo projektoriai, 1 išmanioji interaktyvi lenta, 1 BMK interaktyvios grindys, veikia interneto ryšys. Aktyvi Mokyklos komunikavimo sistema: informacija pateikiama Mokyklos internetiniame puslapyje, per socialinį tinklą facebook, elektroninį dienyną „Mūsų darželis“ (nuo 2016 m.), elektroniniu paštu, organizuojami visuotiniai tėvų susirinkimai, tėvų dienos.

Siekdama pagerinti vaikų mitybą, formuoti sveikos gyvensenos įgūdžius, Mokykla nuo 2003 m. dalyvauja ES remiamose programose: ,,Pienas vaikams“ ir ,,Vaisių vartojimo skatinimas mokyklose“.

Mokykla yra atvira visuomenei, bendradarbiauja su įvairiomis institucijomis, aktyviai įsijungia į šių institucijų organizuojamus projektus, renginius, šventes, akcijas. Mokykla bendradarbiauja su Akademijos Ugnės Karvelis gimnazija, Kačerginės daugiafunkciu centru, savivaldybės lopšeliais-darželiais, VDU Žemės ūkio akademija, Kauno kolegija, Kauno miesto ir rajono švietimo centrais. Mokykla palaiko ilgalaikius partnerystės ryšius su vietine savivalda – Akademijos ir Ringaudų seniūnijomis, savivaldybės administracijos Kultūros, švietimo ir sporto skyriumi, Kauno apskrities Vaiko teisių apsaugos skyriumi, Kauno rajono Švietimo centro Pedagogine psichologine tarnyba.

**TIKSLAS**

Mokyklos veiklos tikslas – teikti kokybišką, vaiko poreikius atitinkantį ikimokyklinį ugdymą, kurti sąlygas, padedančias vaikui tenkinti prigimtinius, kultūros, tautinius, socialinius, pažintinius poreikius, sudaryti prielaidas jo tolimesniam sėkmingam mokymui(si) mokykloje.

**VIZIJA**

Moderni, bendruomeniška, sveikatą stiprinanti ir atvira inovatyviems edukaciniams sprendimams ugdymo įstaiga, sudaranti sąlygas darbuotojų profesiniam tobulėjimui, vaiko asmenybės augimui ir pasirengimui mokyklinei brandai.

**MISIJA**

Asmenybės brandinimo ir tobulėjimo namai, kuriuose kaupiamas teigiamas socialinis patyrimas, kuriama palanki emocinio bendravimo ir bendradarbiavimo erdvė, ugdomos kūrybiškumo, atsakingumo, pasitikėjimo savimi ir sveikos gyvensenos nuostatos.

**VERTYBĖS**

Pagarba vaikui, jo individualumo pripažinimas ir puoselėjimas.

Pagarba ir pasitikėjimas darbuotoju, jo profesinio tobulėjimo ir kūrybiškumo skatinimas.

Savitarpio pagarba ir pagalba grįstos bendruomenės telkimas ir bendradarbiavimo kultūros puoselėjimas.

**FILOSOFIJA**

Ikimokyklinio ugdymo įstaiga - kompetentingas pagalbininkas tėvams ir kultūros bei švietimo židinys visai vietos bendruomenei. Vaiko savijautą ir asmenybės formavimosi sėkmę laiduoja aktyvus, kryptingas ir nuoširdus tarpusavio pasitikėjimu ir pagarba grindžiamas įstaigos bendruomenės narių bendradarbiavimas. Kūrybingų, kvalifikuotų pedagogų veikla, įgyvendinant misiją bei strateginius tikslus, padės vaikui įgyti deramą socializacijos lygį ir reikiamai pasirengti mokyklai.

# VIDINĖS APLINKOS ANALIZĖ

Mokykla savo veiklą grindžia Lietuvos Respublikos Konstitucija, Švietimo įstatymu, Lietuvos Respublikos Vyriausybės, Švietimo ir mokslo ministerijos, Kauno rajono savivaldybės tarybos sprendimais, Mokyklos nuostatais, Mokyklos tarybos sprendimais, kitais teisės aktais. Mokykla turi savo logotipą, interneto svetainę, nuotraukų, padėkų ir diplomų galeriją, kuriuose fiksuojami svarbiausi įstaigos veiklos įvykiai. Sukurta organizacinė struktūra.

**Mokyklos administracija**: direktorius, skyriaus vedėjas, 2 direktoriaus pavaduotojai ugdymui, 2 sekretoriai-archyvarai.

**Pedagoginis personalas (su skyriumi):** 7 mokytojai metodininkai, 5 vyresnieji mokytojai, 22 mokytojai; pedagoginį personalą sudaro 2 meninio ugdymo mokytojai ir 1 neformaliojo (papildomojo) ugdymo mokytojas; pagalbos mokiniui specialistų komanda: 2 psichologai, 3 logopedai.

Sveikatos priežiūra rūpinasi 2 visuomenės sveikatos priežiūros specialistai ir dietistai.

Mokykloje aiškiai apibrėžtos darbuotojų funkcijos, teisės ir pareigos.

Mokykloje veikia šios savivaldos institucijos: Mokyklos taryba, mokytojų taryba, tėvų savivaldos institucija.

Metodinė taryba užtikrina metodinį ir dalykinį mokytojų bendradarbiavimą, skleidžia pedagoginės ir metodines naujoves, dalijasi gerąja pedagogine patirtimi, ją skatina.

Vaiko gerovės komisija koordinuoja pagalbos specialiųjų ugdymosi poreikių vaikams teikimą ir prevencinę veiklą Mokykloje.

**Planavimo sistema**

Planavimo sistemą sudaro strateginis planas, metų veiklos planas, mėnesių veiklos planai, mokytojų rengiamos individualios programos (pagal poreikį), ilgalaikiai ir savaitiniai ugdymo planai. Į planavimą įtraukiami visi bendruomenės nariai.

Mokykloje vykdomas veiklos kokybės įsivertinimas, padedantis nustatyti tobulintinas veiklos sritis ir stipriuosius veiklos aspektus.

Kiekvienais metais vykdomi metiniai veiklos vertinimo pokalbiai su visais Mokyklos darbuotojais, kuriuose įvertinami pasiekti ir planuojami rezultatai, kvalifikacijos tobulinimo perspektyvos. Pedagogai savo kompetenciją, kvalifikaciją ir gebėjimus pažyminčius dokumentuotus faktus kaupia „kompetencijų portfeliuose“.

Vadovo veiklos ataskaita Kauno rajono savivaldybei teikiama kalendoriniams metams pasibaigus, naudojant bendruomenės narių apklausų ir veiklos kokybės įsivertinimo duomenis.

**Finansiniai ištekliai**

Mokykla yra išlaikoma iš savivaldybės biudžeto pagal asignavimo valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotas ugdymo lėšas. Papildomai lėšos gaunamos iš rėmėjų, 2 proc. gyventojų pajamų mokesčio ir tėvų įnašų už edukacines aplinkas. Mokykla turi paramos gavėjo statusą.

**Veiklos kokybės įsivertinimas**

Veiklos kokybės įsivertinimui naudojamasi „Ikimokyklinio ugdymo mokyklos vidaus audito metodiką“ (2005). Plačiojo veiklos kokybės įsivertinimo (2018 m.) metu nustatyti stiprieji ir tobulintini veiklos aspektai:

• Stiprieji: Ugdymo turinio ir kasdienės veiklos planavimas (2.2.1.); Vaiko daroma pažanga įvairiais amžiaus tarpsniais (3.2.1.); Teikiamų paslaugų kokybė (4.3.2.).

• Tobulintini veiklos aspektai: Psichologinė ir socialinė pagalba (4.2.3.); Pagalba specialiųjų poreikių vaikams (4.2.5.); Finansavimas (5.3.1.).

Tobulinimui pasirinkta viena 4 srities Parama ir pagalba vaikui, šeimai veiklos rodiklio 4.2. Vaiko poreikio tenkinimas kryptis: Psichologinė ir socialinė pagalba (4.2.3.).

Rengiant Strateginio plano SSGG analizę vadovaujamasi dvejų paskutinių metų (2017 m. ir 2018 m.) veiklos kokybės įsivertinimo duomenimis ir esamos situacijos faktais.

**SSGG**

|  |  |
| --- | --- |
| **Stiprybės** | **Silpnybės** |
| * Aukštos kvalifikacijos, kūrybinga ir atsakinga pedagogų komanda. * Aktyvi veikla Kauno rajono ir Lietuvos sveikatą stiprinančių ugdymo įstaigų tinkluose * Įgyvendinama tarptautinė vaikų socialinių gebėjimų ugdymo programa „Zipio draugai“. * Modernizuotos įstaigos vidaus ir lauko erdvės, sukurta saugi, estetiška, IKT praturtinta edukacinė aplinka. * Projektinė veikla: vykdomi projektai Mokykloje ir už jos ribų su socialiniais partneriais, vietos bendruomene. * Gerosios patirties sklaida respublikos, rajono, miesto konferencijose. | * Nepakankamai aiški vaikų pasiekimų ir pažangos vertinimo sistema pereinat iš ikimokyklinio į priešmokyklinį ugdymą. * Nepakankamas tėvų, bendruomenės narių, socialinių partnerių į(si)traukimas skatinant ugdymo (si) pažangą ir sprendžiant aktulius, probleminius, su vaiko ugdymu susijusius klausimus. * Nepakankamas saugi ir reikalavimus atitinkanti lauko aplinkos takelių ir žaidimų įrengimų dangos būklė. |
| **Galimybės** | **Grėsmės** |
| * Pasitelkiant vidinius resursus tobulinti pažangos ir pasiekimų vertinimo sistemą pereinant iš ikimokyklinio į priešmokyklinį ugdymą. * Įtraukti aktyvius tėvus, bendruomenės narius ir socialinius partnerius siekiant kokybiško ugdymo (si) turinio realizavimo ir kiekvieno vaiko ugdymo (si) pažangos. * Išorės lėšų bei paramos pritraukimas lauko aplinkos būklės gerinimui. | * Nestabili šalies švietimo politika. * Nepakankamai patraukli pedagogų darbo apmokėjimo sistema. * Didelė pedagogų kaita. * Didėjantis specialiųjų ugdymosi poreikių turinčių vaikų skaičius. * Pagalbos vaikui specialistų – psichologų, logopedų – trūkumas. |

1. **2014–2018 M. STRATEGINIO PLANO ĮGYVENDINIMO REZULTATAI**
2. **PRIORITETAS – SAUGAUS IR SVEIKO VAIKO UGDYMAS**

**Tikslas – ugdyti vaikų visuminės sveikatos įpročius ir įgūdžius – pilnai įgyvendintas.**

Patobulinta sveikatai palanki fizinė ir psichosocialinė įstaigos aplinka: siekiant užtikrinti vaikų saugumą ir fizinį aktyvumą įrengtos naujos lauko vaikų žaidimų aikštelės; aplink visą darželio teritoriją įrengta saugi, reikalavimus atitinkanti tvora, vartai, krepšinio aikštelės danga, pakeista dalis šaligatvių, takelių; visi pedagogai (100 proc.), seminarų atvirų metodinių veiklų, konferencijų metu įgijo tikslinių žinių ir įgūdžių didinant aplinkos funkcionalumo ir veiklų įvairovę lauke, taip užtikrindami saugaus ir sveiko vaiko ugdymą.

Formuojami vaikų kultūriniai-higieniniai įgūdžiai ir įpročiai: periodiškai atnaujinta informacija apie kultūrinius-higieninius įgūdžius įstaigos informaciniuose stenduose; suorganizuotos visuomenės sveikatos biuro specialisto veiklos kiekvieną mėnesį sveikatos saugojimo ir stiprinimo tematika; organizuoti 5 seminarai pedagogams rūpinantis tėvų ir vaikų švietimu kultūrinių-higieninių įgūdžių ir įpročių formavimo klausimais. Įstaigoje atlikti šviečiamasis darbas (per metus 3 šviečiamojo pobūdžio renginiai), visai darželio bendruomenei, siekiant tobulinti sveikatos stiprinimo veiklą.

Vykdyta veikla stiprinti vaikų sveikatą: kiekvienais metais atlikti vaikų fizinio pajėgumo rodiklių tyrimai (atliktų rugsėjo–spalio mėn.) ir jo išvados pristatytos grupių tėvų komiteto pirmininkų posėdyje ir mokytojų tarybos posėdyje gegužės mėnesiais; pateiktose išvadose pastebimas teigiamas pokytis ir nuoseklaus darbo sveikatos stiprinimo srityje rezultatas.

1. **PRIORITETAS – UGDYMO KOKYBĖS GERINIMAS**

**Tikslas – gerinti ugdymo(si) kokybę, siekiant sudaryti sąlygas kiekvieno vaiko tobulėjimui – pilnai įgyvendintas.**

Užtikrintas turiningas ugdymas: parengti ugdomosios aplinkos vertinimo kriterijai ir sukurta efektyvi grupių aplinka, užtikrinanti kokybišką ugdymą.

Įgyvendinti įvairūs projektai ir akcijos.

Patobulintas vaikų ugdymo individualizavimas, įgyvendinant vaikų idėjas: parengtas ugdymo proceso planavimo modelis, atnaujinta ikimokyklinio ugdymo programa ,,Kelionė vaikystės vaivorykšte“.

1. **PRIORITETAS – VAIKŲ KŪRYBIŠKUMO IR SAVIRAIŠKOS UGDYMAS**

**Tikslas – siekti vaikų kūrybiškumo ir saviraiškos plėtotės – pilnai įgyvendintas.**

Patobulinta pedagogų kompetencija:seminaruose, konferencijose, praktikumuose įgytos žinios pritaikomos ugdomajame procese, naudojant įvairias naujas vaikų kūrybiškumą ir saviraišką skatinančias ugdymo formas bei metodus, praturtintus informacinėmis komunikacinėmis technologijomis;pasiektas pedagogų ir šeimos betarpiškas bendradarbiavimas, ugdant vaikų saviraišką ir kūrybiškumą;bendradarbiaujant pedagogams ir tėvams, kartu vykdoma nuolatinė naujų talentų paieška ir lavinimas.

Skatinamas vaikų patirtinis mokymasis Mokyklos patalpose ir teritorijoje sukurtose edukacinėse aplinkose.

Du kartus metuose atliekamas vaikų pasiekimų vertinimas, kuris pristatomas tėvų grupių susirinkimų metu.

**V. 2019–2023 M. STRATEGINIO PLANO PRIORITETINĖS VEIKLOS KRYPTYS IR REALIZAVIMO PRIEMONIŲ PLANAS**

**PRIORITETINĖS VEIKLOS KRYPTYS**

1. **Ugdymo (si) pažanga ir pasiekimai.**
2. **Sveikatos stiprinimas: fiziškai ir emociškai saugi aplinka****.**
3. **Vietos bendruomenės ir socialinių partnerių telkimas.**

**REALIZAVIMO PRIEMONIŲ PLANAS**

1. **UGDYMO (SI) PAŽANGA IR PASIEKIMAI**

|  |  |  |  |  |  |
| --- | --- | --- | --- | --- | --- |
| **Tikslas – gerinti ugdymo (si) individualizavimo kokybę tobulinant vaikų pažangos ir pasiekimų vertinimo sistemą.** | | | | | |
| **Uždaviniai** | **Įgyvendinimo priemonės** | **Planuojami rezultatai** | **Planuoja**  **mas pasiekimo laikas (metai)** | **Atsakingi vykdytojai** | **Lėšų poreikis ir numatomi finansavimo šaltiniai** |
| 1.1. Tobulinti pedagogų kompetencijas, siekiant kokybiško ugdytinio pažangos ir pasiekimų vertinimo. | 1.1.1.Organizuoti seminarus įstaigos bendruomenės nariams pažangos ir pasiekimų vertinimo aspektais.  1.1.2.Parengti priemonių planą, siekiant atnaujinti pažangos ir pasiekimų vertinimo organizavimą, vadovaujantis ikimokyklinio ir priešmokyklinio amžiaus vaikų pasiekimų aprašais. | Suorganizuoti seminarai apie ugdytinių pasiekimų ir pažangos vertinimą įstaigos pedagogams. Lektoriai:  Doc. dr. B.Autukevičienė, doc. dr. S.Neifachas, Vilniaus PPT psichologė S. Striunga.  Pedagogai turi žinių ir gebėjimų tinkamai atlikti pažangos ir pasiekimų vertinimą bei rezultatus naudoti ugdymo kokybei gerinti.  Parengtas ir įgyvendintas priemonių planas. Nuosekli metodinės grupės veikla tobulinant ikimokyklinio ir priešmokyklinio amžiaus vaikų pasiekimų ir pažangos vertinimo sistemą. | 2019  2020 | Direktorė, direktorės pavaduotoja ugdymui  Direktorės pavaduotoja ugdymui | Ugdymo lėšos  Žmogiškieji ištekliai |
| 1.2. Tobulinti ugdymo turinį, individualizuojant kiekvieno vaiko pasiekimus, galias ir poreikius atitinkančius ugdomuosius planus. | 1.2.1. Patobulinti ugdomųjų planų formą ir turinį.  1.2.2. Ugdymo procese taikyti inovatyvius, šiuolaikiškus, į vaiką orientuotus ugdymo metodus, priemones ir būdus. | Patobulintos ikimokyklinio ir priešmokyklinio ugdymo planų formos ir turinys. Pedagogai vykdo kryptingą ir nuoseklų planavimą, nukreiptą į ugdomojo turinio individualizavimą ir vaiko poreikių tenkinimą.  Taikomi nauji ugdymo metodai pasitelkiant IKT priemones. Pedagogai ugdymo procesą organizuoja kūrybiškai, visą dieną, pasirenkant šiuolaikiškus ugdymo metodus ir priemones, atitinkančius vaiko galias, poreikius ir amžių. | 2020  2019–2023 | Direktorė,  Direktorės pavaduotoja ugdymui  Direktorės pavaduotoja ugdymui, mokytojai | Žmogiškieji ištekliai  Žmogiškieji ištekliai |

**Laukiami rezultatai:**

* 95% pedagogų turės žinių ir gebėjimų tinkamai atlikti pažangos ir pasiekimų vertinimą bei rezultatus naudoti ugdymo kokybei gerinti.
* Daugiau nei 5 pedagogai įgis aukštesnę kvalifikacinę kategoriją.
* Per metus vyks 2–3 metodinės grupės susitikimai, siekiant tobulinti ugdymo planus bei ikimokyklinio ir priešmokyklinio amžiaus vaikų pasiekimų ir pažangos vertinimą.
* 95% pedagogų vykdys kryptingą ugdomojo turinio individualizavimą ir vaiko ugdymo(si) poreikių tenkinimą, pasitelkiant šiuolaikiškus, į vaiką orientuotus ugdymo metodus, priemones ir būdus.

1. **SVEIKATOS STIPRINIMAS: FIZIŠKAI IR EMOCIŠKAI SAUGI APLINKA**

|  |  |  |  |  |  |
| --- | --- | --- | --- | --- | --- |
| **Tikslas – ugdyti sveikatos stiprinimo ir saugojimo nuostatas, tobulinant sąlygas aktyviai fizinei veiklai ir emocinei kompetencijai lavinti.** | | | | | |
| **Uždaviniai** | **Įgyvendinimo priemonės** | **Planuojami rezultatai** | **Planuoja**  **mas pasiekimo laikas**  **(metai)** | **Atsakingi vykdytojai** | **Lėšų poreikis ir numatomi finansavimo šaltiniai** |
| 2.1. Ugdyti sveikos ir saugios gyvensenos įgūdžius. | 2.1.1. Skatinti pedagogus/vaikus dalyvauti įvairiuose sveikatą stiprinančių mokyklų tinklo, asociacijų organizuojamuose projektuose, akcijose, profesinio tobulėjimo renginiuose.  2.1.2. Rengti ir įgyvendinti sveikatingumo projektus, akcijas, šventes. | Mokykla aktyviai dalyvauja rajono ir respublikiniuose sveikatos projektuose. Ugdytiniai žino saugaus elgesio įvairiose ekstremaliose situacijose pagrindines taisykles, turi susiformavusias sveikos gyvensenos nuostatas ir įgūdžius.  Įgyvendinta sveikatos stiprinimo programa „Sveikatos takeliu“, suorganizuoti įvairūs sveikatingumo renginiai, akcijos, projektai ir šventes visai bendruomenei. | 2019–2023  2019–2023 | Direktorė, direktorės pavaduotoja ugdymui,  sveikos gyvensenos ugdymo koordinacinės tarybos pirmininkas  Direktorė, direktorės pavaduotoja ugdymui,  sveikos gyvensenos ugdymo koordinacinės tarybos pirmininkas | Ugdymo lėšos, žmogiškieji ištekliai, asociacijos “Sveikatos želmenėliai“ lėšos  Ugdymo lėšos, žmogiškieji ištekliai |
| 2.2. Sukurti sveiką, pozityviais bendruomenės narių santykiais grindžiamą emocinę aplinką. | 2.2.1. Integruoti į ugdymo turinį socialinių gebėjimų ugdymo programas „Zipio draugai“ ir „Kimochis“.  2.2.2. Dalyvauti seminaruose apie emocinės kompetencijos ugdymą bei dalintis patirtimi Mokyklos bendruomenei.  2.2.3. Lavinti emocinę kompetenciją per įvairius renginius, akcijas, iniciatyvas. | Ugdytiniai geba atpažinti, įvardinti, priimti ir valdyti savo emocijas.  Pedagogai įsivertinimo metu patvirtina, kad mokykloje sukurta sveika, pozityviais bendruomenės narių santykiais grindžiama emocinė aplinka.  Įgytos žinios ir gebėjimai, padeda ugdant emocinės kompetencijas ir sprendžiant kasdieninius iššūkius. Pedagogai dalijasi savo patirtimi su įstaigos bendruomene.  Kiekvienais metais suorganizuoti ir pravesti emocinės kompetencijos ugdymui skirti renginiai. | 2019–2023  2019–2023  2019–2023 | Mokytojai, pagalbos vaikui specialistai  Mokytojai, pagalbos vaikui specialistai  Mokytojai, pagalbos vaikui specialistai | Ugdymo lėšos, žmogiškieji ištekliai  Ugdymo lėšos, asociacijos “Sveikatos želmenėliai“ lėšos, žmogiškieji ištekliai  Ugdymo lėšos, žmogiškieji ištekliai |
| 2.3.Tobulinti saugią ir sveikatai palankią edukacinę aplinką. | 2.3.1. Organizuoti įvairius saugaus elgesio praktikumus.  2.3.2. Pakeisti žaidimų įrengimų, šaligatvių, takelių dangą atitinkančią saugumo ir higienos reikalavimus. | Suorganizuoti ir pravesti saugaus elgesio praktikumai ikimokyklinio ir priešmokyklinio amžiaus vaikams.  Padengta nauja žaidimų įrengimų, šaligatvių ir takelių danga atitinkanti saugumo ir higienos reikalavimus. | 2019–2023  2020 | Mokytojai, visuomenės sveikatos specialistas  Direktorė, ūkvedė, visuomenės sveikatos specialistas, pastatų priežiūros darbininkas | Ugdymo lėšos, žmogiškieji ištekliai  SavivaldybėsGPM 2 proc. lėšos, tėvų įnašų, gautų už edukacines aplinkas lėšos |

**Laukiami rezultatai:**

* Kiekvienais metais bus dalyvaujama 3–5 rajoniniuose ir/ar respublikiniuose sveikatingumo projektuose.
* 85% ugdytinių žinos saugaus elgesio įvairiose ekstremaliose situacijose pagrindines taisykles, turės susiformavusias sveikos gyvensenos nuostatas ir įgūdžius.
* Kiekvienais metais bus suorganizuoti 2–3 sveikatingumo renginiai, akcijos, projektai ir šventes visai bendruomenei.
* 60% ugdytinių gebės atpažinti, įvardinti, priimti ir valdyti savo emocijas.
* 95% pedagogų įsivertinimo metu patvirtins, kad mokykloje sukurta sveika, pozityviais bendruomenės narių santykiais grindžiama emocinė aplinka.
* Kiekvienas metais bus suorganizuoti ir pravesti 3–4 emocinės kompetencijos ugdymui ir saugaus elgesio lavinimui skirti renginiai.
* Bus padengta nauja žaidimų įrengimų, šaligatvių, takelių danga atitinkanti saugumo ir higienos reikalavimus.

1. **VIETOS BENDRUOMENĖS IR SOCIALINIŲ PARTNERIŲ TELKIMAS**

|  |  |  |  |  |  |
| --- | --- | --- | --- | --- | --- |
| **Tikslas – siekti konstruktyvaus bendravimo ir bendradarbiavimo tarp ugdymo procese dalyvaujančių bendruomenės narių bei socialinių partnerių.** | | | | | |
| **Uždaviniai** | **Įgyvendinimo priemonės** | **Planuojami rezultatai ir** | **Planuoja**  **mas pasiekimo laikas**  **(metai)** | **Atsakingi vykdytojai** | **Lėšų poreikis ir numatomi finansavimo šaltiniai** |
| 3.1. Tobulinti pedagogų kompetenciją bendravimo ir bendradarbiavimo gerinimo klausimais. | 3.1.1. Dalyvauti pedagogų kvalifikacijos tobulinimo seminaruose, konferencijose.  3.1.2. Organizuoti pasitarimus, viešinimo priemones siekiant dalintis gerąja darbo su bendruomene ir socialiniais partneriais patirtimi. | Kompetentingi pedagogai gebantys suburti socialinius partnerius ir visą bendruomenę ugdymo tikslams realizuoti.  Bendruomenėje vyksta pasitarimai, idėjų sklaida, video medžiagos peržiūros, aptarimai, įvairiais bendradarbiavimo formų ir metodų taikymo klausimais. | 2019–2021  2019–2023 | Direktorė, direktorės pavaduotoja ugdymui, mokytojai, pagalbos vaikui specialistai  Mokytojai, pagalbos vaikui specialistai, visuomenės sveikatos priežiūros specialistas | Ugdymo lėšos, GPM 2 proc. lėšos  Žmogiškieji ištekliai  Žmogiškieji ištekliai |
| 3.2. Įtraukti aktyvius bendruomenės narius ir socialinius partnerius siekiant ugdymo tikslų realizavimo. | 3.2.1. Vykdant projektus, akcijas, šventes, ekskursijas, praktikumus įtraukti socialinius partnerius, aktyvius bendruomenės narius, pasitelkiant jų idėjas, pagalbą ir paramą.   * + 1. Planuojant   naujų ugdymo formų integraciją, į ugdomąjį procesą įtraukti naujus socialinius partnerius ir bendruomenės narius. | Kompetentingų pedagogų iniciatyva palaikomi konstruktyvūs ryšiai su nuolatiniais socialiniais parneriais ir bendruomenės nariais  Vykdoma naujų socialinių partnerių paieška, bei telkiami nauji bendruomenės nariai ugdymo tikslams realizuoti. | 2019–2023  2019–2023 | Direktorė, direktorės pavaduotoja ugdymui, mokytojai, pagalbos vaikui specialistai  Direktorė, direktorės pavaduotoja ugdymui, mokytojai, pagalbos vaikui specialistai | Žmogiškieji ištekliai  Žmogiškieji ištekliai |

**Laukiami rezultatai:**

* 80 % pedagogų turės reikiamas kompetencijas socialinių partnerių ir visos bendruomenės telkimui ugdymo tikslams realizuoti.
* 2–3 kartus per metus vyks gerosios patirties sklaidos susirinkimai efektyvių bendradarbiavimo formų ir metodų taikymo klausimais.
* Kiekvienais metais ugdymo turiniui realizuoti bus įtraukiami 2–3 nauji socialiniai partneriai.

1. **STRATEGIJOS REALIZAVIMO VERTINIMAS**

|  |  |  |  |  |
| --- | --- | --- | --- | --- |
| **1 tikslas –** | | | | |
|  | Planuotas rezultatas | Pasiektas rezultatas | Panaudoti finansiniai ištekliai | Įgyvendinta  (data) |
| Uždavinys 1 |  |  |  |  |
| Uždavinys 2 |  |  |  |  |
| Uždavinys 3 |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: | | | | |